Maribor, 24. 07. 2019

Naš znak: 1/1-023-43/2019-zk

Na podlagi 1. in 2. odstavka 335. člena Statuta Univerze v Mariboru (Statut UM, UPB12; Ur. l. RS št. 29/17, 32/19) izdaja dekan Fakultete za kemijo in kemijsko tehnologijo Univerze v Mariboru naslednji

**S K L E P**

**o razpisu postopka kandidiranja in imenovanja prodekanov iz vrst visokošolskih učiteljev in iz vrst študentov Fakultete za kemijo in kemijsko tehnologijo Univerze v Mariboru**

***1.***

***(pravna podlaga)***

Članica Univerze v Mariboru ima praviloma štiri prodekane, ki pomagajo dekanu članice pri opravljanju nalog na področjih, ki jih določi dekan. Po potrebi ima lahko članica univerze tudi več prodekanov.

Prodekani, zadolženi za izobraževalne dejavnosti, za raziskovalne dejavnosti, za mednarodno sodelovanje, za razvoj kakovosti ter prodekani, zadolženi za druge dejavnosti (razen za študentske dejavnosti) se imenujejo izmed visokošolskih učiteljev, zaposlenih na članici Univerze v Mariboru.

Kandidacijski postopek za imenovanje prodekanov javno razpiše dekan, kandidacijski postopek za imenovanje prodekana za študentska vprašanja javno razpiše dekan in o tem obvesti Študentski svet članice, ki izmed vseh prispelih kandidatur predlaga enega izmed kandidatov.

Izmed prispelih kandidatur izbere dekan članice kandidate za prodekana, o katerih poda Senat članice mnenje, v primeru prodekana za študentska vprašanja, dekan članice posreduje Senatu članice mnenje Študentskega sveta članice.

Prodekane članice iz vrst visokošolskih učiteljev imenuje rektor Univerze na predlog dekana članice in po predhodnem mnenju Senata članice za mandatno dobo štirih let; prodekana za študentska vprašanja iz vrst študentov imenuje rektor Univerze na predlog Študentskega sveta članice in po predhodnem mnenju Senata članice za mandatno dobo dveh let, s tem, da je lahko še enkrat imenovan.

***2.***

***(spolna slovnična oblika)***

V tem sklepu se izrazi, ki se nanašajo na osebe in so zapisani v moški slovnični obliki, uporabljajo kot

nevtralni za ženski in moški spol.

**3.**

**(kandidacijski postopek)**

Kandidacijski postopek poteka za prodekane za naslednja področja:

- prodekana za izobraževalno dejavnost,

- prodekana za raziskovalno dejavnost,

- prodekana za razvojno dejavnost,

- prodekana za mednarodno sodelovanje,

- prodekana za študentska vprašanja.

Predlog kandidature za prodekana za posamezno področje Fakultete za kemijo in kemijsko tehnologijo Univerze v Mariboru lahko vloži vsak visokošolski učitelj zaposlen na Fakulteti za kemijo in kemijsko tehnologijo Univerze v Mariboru.

Predlog kandidature za prodekana za študentska vprašanja vložijo študenti Fakultete za kemijo in kemijsko tehnologijo Univerze v Mariboru.

**Vloga, s soglasjem kandidata in programom dela se v enem (1) izvodu dostavi najkasneje do 11. 09. 2019 do 12.00 ure v dekanat** Fakultete za kemijo in kemijsko tehnologijo Univerze v Mariboru.

Vloge se dostavijo na naslov:

**Fakulteta za kemijo in kemijsko tehnologijo Univerze v Mariboru, Smetanova ulica 17, 2000 Maribor, s pripisom »Kandidatura za prodekana FKKT UM –NE ODPIRAJ«.**

Dekanat Fakultete za kemijo in kemijsko tehnologijo Univerze v Mariboru prispele vloge opremi z žigom in vpiše datum in čas vložitve. Prispele vloge se dostavijo Komisiji za pregled kandidatur Fakultete za kemijo in kemijsko tehnologijo Univerze v Mariboru.

Vloge, ki ne bodo pravočasno vložene v dekanat Fakultete za kemijo in kemijsko tehnologijo Univerze v Mariboru, se ne bodo upoštevale in bodo kot nepravočasne zavržene.

***4.***

***(komisija za pregled vlog)***

Dekan Fakultete za kemijo in kemijsko tehnologijo Univerze v Mariboru imenuje 3-člansko Komisijo za pregled kandidatur, od katerih mora biti vsaj en študent. Visokošolski učitelj oz. študent, ki kandidira za prodekana FKKT UM ne more biti član komisije.

Komisija se sestane **11. 09. 2019 po 12.30 uri**, pregleda in preveri, ali so kandidature vložene v predpisanem roku ter ali posamezni kandidati izpolnjujejo predpisane pogoje za kandidiranje.

Nepravočasne kandidature komisija s sklepom zavrže.

V primeru, da komisija ugotovi, da je posamezna kandidatura nepopolna ali kako drugače nepravilna, vendar je pravočasna, od kandidata zahteva **dopolnitev vloge najkasneje do 12. 09. 2019 do 12.00 ure.** Komisija za pregled kandidatur v primeru izdaje sklepa ali zahteve za dopolnitev vloge o tem obvesti kandidata na njegov e-poštni naslov do 20. 08. 2019 do 15.00 ure.

**Dopolnitev kandidature se pravočasno, do 12. 09. 2019 do 12.00 ure dostavi** v dekanat Fakultete za kemijo in kemijsko tehnologijo Univerze v Mariboru v zaprti pisemski ovojnici s pripisom **»Dopolnitev kandidature za prodekana FKKT UM – NE ODPIRAJ«.**

Komisija za pregled kandidatur **se ponovno sestane samo v primeru, če je potrebno odločati o dopolnitvah kandidatur, 12. 09. 2019 po 12.00 uri.**

Komisija za pregled kandidatur pripravi poročilo o poteku kandidacijskega postopka in ga skupaj vlogami preda dekanu fakultete najkasneje **do 12. 09. 2019 do 14.00 ure.**

Dekan Fakultete za kemijo in kemijsko tehnologijo Univerze v Mariboru pozove Študentski svet FKKTUM za podajo mnenja k izbranem kandidatu za prodekana za študentska vprašanja. **Študentski svet fakultete poda mnenje o izbranem kandidatu najkasneje do 18. 09. 2019.**

***5.***

***(sklic Senata članice)***

Dekan Fakultete za kemijo in kemijsko tehnologijo Univerze v Mariboru skliče sejo Senata najkasneje **do 23. 09. 2019**.

Senat Fakultete za kemijo in kemijsko tehnologijo Univerze v Mariboru obravnava predloge kandidatov za prodekane za posamezna področja kot jih je predlagal dekan in o njih poda mnenje.

***6.***

***(imenovanje prodekanov)***

Prodekane Fakultete za kemijo in kemijsko tehnologijo Univerze v Mariboru imenuje rektor univerze na predlog dekana članice oz. Študentskega sveta članice in po predhodnem mnenju Senata članice, za mandatno dobo štirih let oziroma dveh let za prodekana za študentska vprašanja.

***7.***

***(javna objava sklepa)***

Ta sklep javno objavi Fakulteta za kemijo in kemijsko tehnologijo Univerze v Mariboru na oglasni deski in spletnem portalu Fakultete za kemijo in kemijsko tehnologijo Univerze v Mariboru.

Dekan

Red. prof. dr. Zdravko Kravanja

Prilogi:

- Obrazec 1 – Vloga kandidature za prodekana FKKT UM iz vrst visokošolskih učiteljev

- Obrazec 2 – Vloga kandidature za prodekana za študentska vprašanja FKKT UM iz vrst študentov